Verdagtes in Kolver-aanval bly in aanhoudingPieter en Elsa Korvel. Foto: Facebook Lebohang Molawa (28) en Johannes Taaibosch (31) het Maandag in die Bloemfontein-landdroshof gehoor dat hulle polisieaanhouding sal bly tot 8 Februarie, wanneer hulle formeel vir borg sal kan aansoek doen. Molawa en Taaibosch is in hegtenis geneem vir die aanval op Pieter (58) en Elizabeth (55) Kolver op 19 Januarie vanjaar. Die egpaaris op hul kleinhoewe in Bainsvlei naby Bloemfontein aangeval. Maroela Media het vroeër berig Pieter is twee keer geskiet en minstens 11 keer met ŉ mes gesteek. Elsa is met ŉ staalpyp en vuurwapen aangerand. Haar regterbeen en neus is in die aanval gebreek. Die twee mans het die egpaar vasgebind en ŉ matras oor hulle gegooi. Twee vuurwapens en ŉ kluis is tydens die voorval gesteel. Die egpaar sterk in die hospitaal aan. Ao. Zweli Mohobeleli, ŉ polisiewoordvoerder van die Vrystaat, het gesê die aanvallers is Vrydagaand omstreeks 23:00 ná ŉ intensiewe ondersoek deur die polisie se georganiseerdemisdaad- en taktiesereaksie-eenheid in hegtenis geneem. Albei is in Mangaung vasgetrek. Die gesteelde vuurwapens en ‘n kluis is in hul besit gevind. Molawa en Taaibosch word aangekla van roof, diefstal, huisinbraak en poging tot moord..